## ROMÂNIA

## JUDEȚUL CLUJ

COMUNA VALEA IERII

CONSILIUL LOCAL

**H O T Ă R Â R E**

 privind aprobarea preluării cu titlu gratuit a unor părţi sociale în societatea Raiar Development S.R.L., societate în care comuna deţine calitate de asociat, precum şi aprobarea unor modificări ale actului constitutiv al societăţii şi actualizarea acestuia

Consiliul Local al comunei Valea Ierii întrunit în ședința ordinară din data de 26 octombrie 2017,

Având în vedere adresa venită din partea societăţii Raiar Invest S.R.L. cu nr.5/23.05.2017, adresă prin care societatea îşi exprimă intenţia de retragere din societatea Raiar Development S.R.L. şi de cesiune cu titlu gratuit a părţilor sociale deţinute în societate către celălalt asociat Comuna Valea Ierii,

Având în vedere calitatea de asociat cu 50% a Comunei Valea Ierii în societatea Raiar Development S.R.L., societate în care restul de 50% din părţile sociale este deţinut de societatea Raiar Invest S.R.L. - societate cu capital privat, de asemenea având în vedere că societatea Raiar Development S.R.L. deţine terenuri, o autospecială, un snow-mobil, remorcă etc, ţinând cont că nu se achită nici un contraechivalent bănesc pentru preluarea părţilor sociale,

De asemenea, având în vedere că, la data preluarii părtilor sociale, nu există datorii ale societății către terți, societate în care oricum comuna este asociat,

*În vederea aprobării preluării cu titlu gratuit a unor părţi sociale în societatea Raiar Development S.R.L., societate în care comuna deţine calitate de asociat, precum şi aprobarea unor modificări ale actului constitutiv al societăţii şi actualizarea acestuia,*

Ținând cont de prevederile următoarelor acte normative:

- ***Legea nr. 215/2001 privind administrația publică locală***, republicată, cu modificările și completările ulterioare, în special disp. art.2, art.3, art.4, art.10, art.36, alin.(1), alin.(2), lit.a), de asemenea alin.(3), lit.c) al aceluiași articol si alin.(7), lit.(a) al aceluiași articol, art.37, art.121, alin.(3);

- ***Legea nr.273/2006 privind finanțele publice locale***, cu modificările si completarile ulterioare, art.35, alin.(2);

- ***Legea nr.31/1990,*** republicată, cu modificările și completările ulterioare;

- ***O.U.G. nr.109/2011 privind guvernanţa corporativă a întreprinderilor publice***, art.60, al.2 şi altele incidente.

Fiind îndeplinite prevederile art.43 si următoarele din Legea nr.215/2001, republicată, cu modificările și completările ulterioare,

 În temeiul drepturilor conferite de art.45 din Legea administrației publice locale nr.215/2001, republicată, cu modificările și completările ulterioare,

H O T Ă R Ă Ș T E:

**Art.1** – (1) Se aprobă preluarea cu titlu gratuit a părţilor sociale deţinute de societatea Raiar Invest S.R.L. în societatea Raiar Development S.R.L. de către Comuna Valea Ierii din Judeţul Cluj, ca unitate administrativ-teritorială cu personalitate juridică.

(2) Se aprobă retragerea societăţii Raiar Invest din societatea Raiar Development S.R.L., schimbarea administratorului, conform Hotărârii Adunării Generale a Asociaţilor, act ce constituie Anexa nr.1 la prezenta hotărâre, parte integrantă din aceasta.

(3) Se aprobă actul constitutiv actualizat al societăţii, conform modelului ce constituie Anexa nr.2 la prezenta hotărâre, parte integrantă din aceasta.

(4) Se aprobă ca semnarea hotărârii AGA a societăţii să se facă la un notar public, având în vedere că preluarea părţilor sociale cu titlu gratuit constituie o donaţie.

 **Art.2** - Cu semnarea hotărârii şi a actului constitutiv actualizat al societăţii se împuterniceşte d-l Duma Gabriel-Alexandru - primar, având CNP 1760223126205, împuternicire făcută cu respectarea dispoziţiilor art.37 din Legea nr.215/2001.

**Art.3** - Prezenta se comunică celor menţionaţi la art.2, Institutiei Prefectului Judetului Cluj si societății Raiar Invest S.R.L.

 Președinte de ședință, Contrasemnează:

 Mircea Handru Secretar,

 Nelia-Crenguța Mariș

**Nr.52 din 26.10.2017**

***Prezenta hotărâre a fost adoptată cu respectarea prevederilor legale privind majoritatea de voturi, astfel: 8 voturi “pentru” din totalul de 9. Consilieri locali prezenţi: 8 din totalul de 9 consilieri locali în funcţie.***

R O M Â N I A

JUDETUL CLUJ

### COMUNA VALEA IERII

PRIMĂRIA

Nr. 2210 / 28.09.2017

# **EXPUNERE DE MOTIVE**

*Referitor la proiectul de H.C.L. privind aprobarea preluării cu titlu gratuit a unor părţi sociale în societatea Raiar Development S.R.L., societate în care comuna deţine calitate de asociat, precum şi aprobarea unor modificări ale actului constitutiv al societăţii şi actualizarea acestuia*

Comuna Valea Ierii, ca unitate administrativ-teritorială cu personalitate juridică, deţine 50% din părţile sociale ale societăţii Raiar Development S.R.L., societate în care restul de 50% din părţile sociale este deţinut de societatea Raiar Invest S.R.L. - societate cu capital privat.

Societatea Raiar Development S.R.L. deţine terenuri în suprafaţă de peste 30 ha pe raza UAT Valea Ierii, o autospecială, un snow-mobil, remorcă etc,

Din partea societăţii Raiar Invest S.R.L. s-a primit de către Primăria Valea Ierii adresa cu nr.5/23.05.2017, adresă prin care societatea îşi exprimă intenţia de retragere din societatea Raiar Development S.R.L. şi de cesiune cu titlu gratuit a părţilor sociale deţinute în societate către celălalt asociat Comuna Valea Ierii, precizând totodată că nu solicită nici un contraechivalent bănesc pentru cedarea către comună a părţilor sociale.

Societatea nu are datorii către bugetul de stat, sens in care se va solicita la preluarea actelor de catre noul administrator certificat fiscal emis de ANAF cu privire la lipsa datoriilor catre stat.

De asemenea societatea nu are datorii către terţi, cu excepţia fostului asociat şi administratorului, persoane care însă cedează integral aceste drepturi către comună. De asemenea, societatea are de achitat impozitele pe terenuri, conform termenelor legale.

Nu există vreun impediment sau vreo sarcină impusă comunei.

Cadrul legal al prezentului proiect este constituit în principal din dispoziţiile urmatoarelor acte normative:

- *Legea nr. 215/2001 privind administratia publica locala*, republicată, cu modificarile si completarile ulterioare, în special disp. art.2, art.3, art.4, art.10, art.36, alin.(1), alin.(2), lit.a), de asemenea alin.(3), lit.c) al aceluiasi articol si alin.(7), lit.(a) al aceluiasi articol, art.37, art.121, alin.(3);

(*consiliul local exercită în numele UAT-ului toate drepturile şi obligaţiile corespunzătoare participaţiilor deţinute la societăţi reglementate de Legea nr.31/1990 etc*)

- *Legea nr.273/2006 privind finantele publice locale*, cu modificarile si completariile ulterioare, art.35, alin.(2);

(*autorităţile deliberative pot hotărî achiziţionarea, în numele şi în interesul colectivităţilor locale pe care le reprezintă, de acţiuni la societăţile la a căror constituire au participat cu aport de capital sau în natură şi pot majora sau diminua capitalul social al acestora, în condiţiile legii*)

- *Legea nr.31/1990 privind societatiile*, republicata, cu modificarile si completariile ulterioare;

- *O.U.G. nr.109/2011 privind guvernanţa corporativă a întreprinderilor publice*, art.60, al.2 şi altele incidente.

(*prin derogare de la prevederile art.28, al.1, art.29 si art.34, in cazul societatiilor infiintate conform Legii nr.31/1990, republicata, cu modificarile si completarile ulterioare, care nu sunt organizate ca societati pe actiuni, numarul administratorilor si procedura de selectie a acestora, precum si constituirea unor comitete ale administratorilor sunt stabilite de autoritatea publica tutelara prin actul constitutiv al societatilor respective*).

În vederea aprobării preluării cu titlu gratuit a unor părţi sociale în societatea Raiar Development S.R.L., societate în care comuna deţine calitate de asociat, precum şi aprobarea unor modificări ale actului constitutiv al societăţii şi actualizarea acestuia, se propun următoarele:

- aprobarea preluării cu titlu gratuit a părţilor sociale deţinute de societatea Raiar Invest S.R.L. în societatea Raiar Development S.R.L. de către Comuna Valea Ierii din Judeţul Cluj, ca unitate administrativ-teritorială cu personalitate juridică.

- aprobarea retragerii societăţii Raiar Invest din societatea Raiar Development S.R.L., schimbarea administratorului, conform Hotărârii Adunării Generale a Asociaţilor, act ce se propune să constituie Anexa nr.1 la hotărâre, parte integrantă din aceasta.

- aprobarea actul constitutiv actualizat al societăţii, conform modelului ce se propune să constituie Anexa nr.2 la hotărâre, parte integrantă din aceasta.

- aprobarea ca semnarea hotărârii AGA a societăţii să se facă la un notar public, având în vedere că preluarea unor părţi sociale cu titlu gratuit constituie o donaţie.

Cu semnarea hotărârii şi a actului constitutiv actualizat al societăţii se propune împuternicirea unei personae cu respectarea dispoziţiilor art.37 din Legea nr.215/2001.

Fata de cele de mai sus, am intocmit un proiect de hotarare ce urmeaza sa parcurga etapele prevazute de lege.

### **PRIMAR,**

Duma Gabriel-Alexandru

# ROMÂNIA

# JUDEŢUL CLUJ

COMUNA *VALEA IERII*

PRIMĂRIA

Nr.2474/ 24.10.2017

## **Raport**

*Referitor la proiectul de HCL privind aprobarea preluării cu titlu gratuit a unor părţi sociale în societatea Raiar Development S.R.L., societate în care comuna deţine calitate de asociat, precum şi aprobarea unor modificări ale actului constitutiv al societăţii şi actualizarea acestuia*

Am examinat ***proiectul de hotărâre*** *propus de Primarul Comunei Valea Ierii privind aprobarea preluării cu titlu gratuit a unor părţi sociale în societatea Raiar Development S.R.L., societate în care comuna deţine calitate de asociat, precum şi aprobarea unor modificări ale actului constitutiv al societăţii şi actualizarea acestuia*, ***constatând ca acesta nu contravine legii, nici prin conţinut, nici prin redactare, îndeplinind cerinţele de legalitate si oportunitate***, și poate fi adoptat în prima şedinţă a Consiliului Local *Valea Ierii*.

Secretar,

Nelia-Crenguța Mariș